གསུམ་པ་ཐུགས་རྟེན་གྱི་སྐོར་ནི།ཁམས་སྒར་ཆོས་སྡེ་ཆེན་མོའི་རྟེན་གསུམ་གྱི་གཙོ་གྲས་ཕྲིན་ལས་མགོན་པོ་གྲགས་པའི་ཕུར་པ་བྱིན་ལྡན།རྒྱུ་རྫྷི་ཁྱིམ་ལས་གྲུབ་པའི་ཁྲོ་ཕུར་སྤུས་ལེགས།ལས་མགོན་བྱ་རོག་གདོང་ཅན་གྱི་ཕྱག་མཚན་དངོས་མར་གྲགས་པའི་གྲི་གུགགུ་རུ་དྲག་པོའི་ཕྱག་མཚན་གནམ་ལྕགས་ཀྱི་རྡོ་རྗེ་རྩེ་ལྔ་པ།གཞན་ཡང་མཚན་ཡོད་པ་དང་མཚན་མེད་པའི་ཕུར་པ་དང་རལ་གྲི་སོགས་ཐུགས་རྟེན་གྱི་སྐོར་ཡང་མང་ངོ་།རལ་གྲི་དང་གྲི་གུག་ཕུར་པ་སོགས་ནི་ཐུགས་རྟེན་ཡིན་ཏེ།དེ་ཡང་མཁས་པའི་དབང་པོ་དེའུ་དམར་དགེ་བཤེས་མཆོག་གིས།རྡོ་རྗེ་གྲི་གུག་རལ་གྲི་སོགས།།ཕྱག་མཚན་ཕལ་ཆེར་ཐུགས་རྟེན་ནོ།།ཞེས་གསུང་སོ།དེ་ལྟར་རྟེན་གསུམ་གྱི་ལོ་རྒྱུས་ཉུང་ངུ་འདི་ལ་ནོར་འཁྲུལ་གྱི་རིགས་དང་།འགལ་དང་མ་འབྲེལ་ཉེས་སྐྱོན་གྱི་ཚོགས་ཡོད་པ་སྨོས་མེད་ལགས་ན་ལྷག་དོར་ཆད་འཐུད་གྱི་རིགས་ནི་མཁྱེན་དཔྱོད་ཡངས་པའི་མཁས་དབང་ཚོས་མཛད་རོགས་ཅེས་སྙིང་ནས་གསོལ་བ་འདེབས་པ་ལགས་སོ།།